यस्तो प्रवृत्तिको सामना गर्ने आँट धेरैले गुमाइसकेका छन् । पार्टी मात्र हैन, गुट फेर्ने दौड तीव्र छ । सबैलाई हेक्का रहोस्, गुट उपगुटका हेकुलाले ठेलेर समाजवादी या लोकतान्त्रिक पार्र्टी बन्दैन बरू आ–आफ्नै बेसुुरमा हराएका पाटीपौवामा बस्ने रमितेको जमात बन्छ । यो कुरा अब नेताले मात्र हैन, कार्यकर्ताले ख्याल गर्न जरुरी छ किनकि गुटका मतियारको आरोप नेताहरूले हैन, कार्यकर्ताले खेप्ने गरेका छन् । तसर्थ समय छँदै यो आरोपबाट मुक्त हुँदै पार्टीभित्र लोकतन्त्रको बीउ रोप्न नसक्ने हो भने पार्टीहरूले बाँडेको ‘समृद्धिको फल आँखा तरी मर’ हुने पक्का छ ।
